CELEX: 32014R1016
Language: et
Date: 2014-07-22 00:00:00
Title: Komisjoni delegeeritud määrus (EL) nr 1016/2014, 22. juuli 2014 , millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II lisa

27.9.2014   
            
            
               ET
            
            
               Euroopa Liidu Teataja
            
            
               L 283/23
            
         KOMISJONI DELEGEERITUD MÄÄRUS (EL) nr 1016/2014,
   22. juuli 2014,
   millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 (1) kehtetuks tunnistamise kohta, eriti selle artikli 5 lõiget 3,
   ning arvestades järgmist:
   
               (1)
            
            
               Määruse (EL) nr 978/2012 („GSP määrus”) artiklis 4 on sätestatud kriteeriumid, mille alusel antakse üldise soodustuste süsteemi („GSP”) üldise korra kohaseid tariifseid soodustusi.
            
         
               (2)
            
            
               GSP määruse artikli 4 lõike 1 punktis a on sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolme järjestikuse aasta vältel, siis ei peaks tema suhtes kohaldama GSP üldist soodustuste süsteemi. Vastavalt GSP määruse artikli 4 lõikele 3 ei peaks artikli 4 lõike 1 punkti a kohaldama kuni 21. novembrini 2014 nende riikide puhul, kes on 20. novembriks 2012 parafeerinud kahepoolse kokkuleppe soodustingimustel pääsuks liidu turule.
            
         
               (3)
            
            
               GSP määruse artikli 4 lõike 1 punktis b on sätestatud, et kui riigi puhul kehtib sooduskord liidu turule pääsuks GSP raames pakutavate tariifsete soodustustega samadel või soodsamatel tingimustel peaaegu kogu kaubavahetuse ulatuses, ei peaks tema suhtes kohaldama GSP üldist soodustuste süsteemi.
            
         
               (4)
            
            
               GSP üldise korra raames soodustatavate riikide loetelu on kehtestatud GSP määruse II lisas. GSP määruse artiklis 5 on sätestatud, et II lisa tuleb läbi vaadata iga aasta 1. jaanuariks, selleks et kajastada muudatusi artiklis 4 sätestatud kriteeriumide osas. Peale selle on GSP määruses sätestatud, et soodustatud riigile ja ettevõtjatele tuleb anda piisavalt aega, et kohaneda GSP raames antud staatuse muutumisega. Vastavalt artikli 4 lõike 1 punktile a jätkatakse GSP üldise korra kohaldamist ühe aasta jooksul pärast riigi staatuse muutmise jõustumise kuupäeva.
            
         
               (5)
            
            
               Vastavalt nõukogu määrusele (EL) nr 1528/2007 (2) kehtib sooduskord liidu turule pääsuks GSP raames pakutavate tariifsete soodustustega samadel või soodsamatel tingimustel muu hulgas järgmiste riikide puhul: Botswana Vabariik („Botswana”), Kameruni Vabariik („Kamerun”), Côte d'Ivoire'i Vabariik („Côte d'Ivoire”), Fidži Vabariik („Fidži”), Ghana Vabariik („Ghana”), Kenya Vabariik („Kenya”), Namiibia Vabariik („Namiibia”) ja Svaasimaa Kuningriik („Svaasimaa”). Vastavalt GSP määruse artikli 4 lõike 1 punktile b ei kantud neid riike II lisasse, kuna nende puhul juba kehtis sooduskord liidu turule pääsuks.
            
         
               (6)
            
            
               Eespool nimetatud riigid on GSP raames soodustatud riikidena kantud GSP määruse I lisasse.
            
         
               (7)
            
            
               Vastavalt Euroopa Parlamendi ja nõukogu määrusele (EL) nr 527/2013 (3) ei kehti alates 1. oktoobrist 2014 Botswana, Kameruni, Côte d'Ivoire'i, Fidži, Ghana, Kenya, Namiibia ja Svaasimaa puhul enam määrusega (EL) nr 1528/2007 kehtestatud sooduskord liidu turule pääsuks. Need riigid on GSP määruse artikli 2 punktis c määratletud GSP raames soodustatud riikidena ja alates 1. oktoobrist 2014 vastavad nad GSP määruse artiklis 4 kehtestatud kriteeriumidele. Seetõttu tuleks need riigid kanda alates 1. oktoobrist 2014 kohaldatavasse GSP määruse II lisasse.
            
         
               (8)
            
            
               Maailmapank on liigitanud Botswana ja Namiibia aastatel 2011, 2012 ja 2013 üle keskmise sissetulekuga riikide sekka. Sellegipoolest olid mõlemad riigid parafeerinud kahepoolse turulepääsu sooduskorra kokkuleppe, milles nähakse ette tariifsed soodustused GSP süsteemi tariifsete soodustustega samadel või soodsamatel tingimustel peaaegu kogu kaubavahetuse ulatuses, kuid polnud seda 20. novembriks 2012 veel kohaldanud. Sellest tulenevalt ei kohaldata kuni 21. novembrini 2014 nende kahe riigi suhtes artikli 4 lõike 1 punkti a.
            
         
               (9)
            
            
               Kui riik jäetakse GSP raames soodustatud riikide loetelust välja, tuleb vastavalt GSP määruse artikli 5 lõike 2 punktile a hakata muudatust kohaldama alates kuupäevast, mil möödub üks aasta kõnealuse otsuse jõustumisest. Tulenevalt GSP määruse artikli 4 lõikest 3 ei ole Botswana ja Namiibia puhul väljajätmine jõustatav enne 22. novembrit 2015. Võttes arvesse GSP määruse II lisa iga-aastast ajakohastamist, tuleks Botswana ja Namiibia kõnealusest lisast välja jätta 1. jaanuaril 2016. Seetõttu jäetakse Botswana ja Namiibia ajavahemikuks 1. oktoober 2014 kuni 31. detsember 2015 GSP määruse II lisasse,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 978/2012 muutmine
   Määruse (EL) nr 978/2012 II lisa muudetakse järgmiselt:
   
               a)
            
            
               veergudesse A ja B lisatakse vastavalt järgmised riigid ja nende tähestikulised koodid:
               
                           BW
                        
                        
                           Botswana
                        
                     
                           CM
                        
                        
                           Kamerun
                        
                     
                           CI
                        
                        
                           Côte d'Ivoire
                        
                     
                           FJ
                        
                        
                           Fidži
                        
                     
                           GH
                        
                        
                           Ghana
                        
                     
                           KE
                        
                        
                           Kenya
                        
                     
                           NA
                        
                        
                           Namiibia
                        
                     
                           SZ
                        
                        
                           Svaasimaa
                        
                     
         
               b)
            
            
               veergudest A ja B eemaldatakse vastavalt järgmised riigid ja nende tähestikulised koodid:
               
                           BW
                        
                        
                           Botswana
                        
                     
                           NA
                        
                        
                           Namiibia
                        
                     
         Artikkel 2
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artikli 1 punkti a kohaldatakse alates 1. oktoobrist 2014.
   Artikli 1 punkti b kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 22. juuli 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 303, 31.10.2012, lk 1.
   
      (2)  Nõukogu 20. detsembri 2007. aasta määrus (EÜ) nr 1528/2007, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus (ELT L 348, 31.12.2007, lk 1).
   
      (3)  Euroopa Parlamendi ja nõukogu määrus (EL) nr 527/2013, 21. mai 2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust (ELT L 165, 18.6.2013, lk 59).